CELEX: 32021D0463
Language: da
Date: 2021-03-09 00:00:00
Title: Rådets afgørelse (EU) 2021/463 af 9. marts 2021 om den holdning, der skal indtages på Den Europæiske Unions vegne i det administrationsudvalg, der er nedsat ved toldkonventionen om international godstransport på grundlag af TIR-carneter, for så vidt angår ændringerne af nævnte konvention

18.3.2021   
               
               
                  DA
               
               
                  Den Europæiske Unions Tidende
               
               
                  L 95/1
               
            
         RÅDETS AFGØRELSE (EU) 2021/463
         af 9. marts 2021
         om den holdning, der skal indtages på Den Europæiske Unions vegne i det administrationsudvalg, der er nedsat ved toldkonventionen om international godstransport på grundlag af TIR-carneter, for så vidt angår ændringerne af nævnte konvention
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Toldkonventionen om international godstransport på grundlag af TIR-carneter af 14. november 1975 (»TIR-konventionen«) blev godkendt på Det Europæiske Økonomiske Fællesskabs vegne ved Rådets forordning (EØF) nr. 2112/78 (1) og trådte i kraft for så vidt angår Fællesskabet den 20. juni 1983.
                  
               
                     (2)
                  
                  
                     En konsolideret udgave af TIR-konventionen blev offentliggjort som bilag til Rådets afgørelse 2009/477/EF (2). I henhold til nævnte afgørelse skal Kommissionen offentliggøre fremtidige ændringer til TIR-konventionen i Den Europæiske Unions Tidende med angivelse af datoen for deres ikrafttræden.
                  
               
                     (3)
                  
                  
                     I henhold til TIR-konventionen kan det administrationsudvalg, der er nedsat ved TIR-konventionen (»administrationsudvalget«), vedtage ændringer til TIR-konventionen og bilagene hertil med to tredjedeles flertal blandt de medlemmer, der er til stede og afgiver stemme.
                  
               
                     (4)
                  
                  
                     Administrationsudvalget skal på sit 74. møde den 9.-12. februar 2021 eller på et efterfølgende møde vedtage flere ændringer af bilagene til TIR-konventionen.
                  
               
                     (5)
                  
                  
                     For at tage hensyn til den tidligere vedtagne ændring af TIR-konventionens artikel 18, hvorved det samlede antal af toldsteder, som en TIR-transport må omfatte, blev øget, er det nødvendigt at ændre bilag 1 til TIR-konventionen og ajourføre udformningen af udgave 1 og 2 af TIR-carnetformularen.
                  
               
                     (6)
                  
                  
                     Den holdning, der skal indtages på Unionens vegne i administrationsudvalget, med hensyn til ændringerne af TIR-konventionen, bør fastlægges, da disse ændringer vil være bindende for Unionen.
                  
               
                     (7)
                  
                  
                     Unionens holdning i administrationsudvalget bør derfor baseres på det udkast til ændringer, der er knyttet til denne afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne på det 74. møde den 9.-12. februar 2021 eller efterfølgende møder i det administrationsudvalg, der er nedsat ved toldkonventionen om international godstransport på grundlag af TIR-carneter, for så vidt angår ændringerne af nævnte konvention, baseres på det udkast til ændringer, der er knyttet til denne afgørelse.
            Unionens repræsentanter i administrationsudvalget kan vedtage mindre tekniske ændringer af udkastet til ændringer, uden at Rådet træffer yderligere afgørelse.
         
         
            Artikel 2
            Den holdning, der er omhandlet i artikel 1, udtrykkes af Kommissionen. Unionens holdning udtrykkes af medlemsstaterne, som handler i fællesskab og i Unionens interesse, når der stemmes formelt i administrationsudvalget.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 9. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Rådets forordning (EØF) nr. 2112/78 af 25. juli 1978 om tiltrædelse af toldkonventionen om international godstransport på grundlag af TIR-carneter (TIR-konvention) af 14. november 1975, Genève (EFT L 252 af 14.9.1978, s. 1).
         
            (2)  Rådets afgørelse 2009/477/EF af 28. maj 2009 om offentliggørelse i konsolideret form af teksten til toldkonventionen om international godstransport på grundlag af TIR-carneter (TIR-konventionen) af 14. november 1975 som ændret siden da (EUT L 165 af 26.6.2009, s. 1).
      
      
         
            BILAG
            
               Bilag 1, UDGAVE 1, omslagets side 2: TIR-carnetformular, nr. 5 i »règles relatives à l’utilisation du carnet TIR«
            
            
               Erstat quatre med huit
            
               Bilag 1, UDGAVE 1, omslagets side 3: TIR-carnetformular udgave 1, nr. 5, af »rules regarding the use of the TIR Carnet«
            
            
               Erstat four med eight
            
               Bilag 1, UDGAVE 1, side 5 (hvid) i TIR-carnetformular, blad nr. 1
            
            
               Erstat det eksisterende blad nr. 1 med (1)
            
            
               Bilag 1, UDGAVE 1, side 6 (grøn) i TIR-carnetformular udgave 1, blad nr. 2
            
            
               Erstat det eksisterende blad nr. 2 med (2)
            
            
               Bilag 1, UDGAVE 2, omslagets side 2: TIR-carnetformular, nr. 5 i »règles relatives à l’utilisation du carnet TIR«
            
            
               Erstat quatre med huit
            
               Bilag 1, UDGAVE 2, omslagets side 3: TIR-carnetformular udgave 1, nr. 5, af »rules regarding the use of the TIR Carnet«
            
            
               Erstat four med eight
            
               Bilag 1, UDGAVE 2, side 12 (hvid) i TIR-carnetformular, blad nr. 1
            
            
               Erstat det eksisterende blad nr. 1 med (3)
            
            
               Bilag 1, UDGAVE 2, side 13 (grøn) i TIR-carnetformular, blad nr. 2
            
            
               Erstat det eksisterende blad nr. 2 med (4)
            
            
               
            
               
            
               
            
               
            
               (1)  Se side 2 i dette dokument.
            
               (2)  Se side 3 i dette dokument.
            
               (3)  Se side 4 i dette dokument.
            
               (4)  Se side 5 i dette dokument.